Oudstudente skenk geld aan plaaslike atletiekklub | Netwerk24
Oudstudente skenk geld aan plaaslike atletiekklub
’n Groep oudstudente van Pentech het onlangs ’n reünie gehou.Foto:
Oudstudente van Pentech het onlangs ’n reünie in Worcester gehou en die samesyn baie geniet.
Dié groep het na Worcester se gemeenskap uitgereik en ’n donasie van R3 500 aan Fit2Run-atletiekklub geskenk. Die oudstudente sal ook in die toekoms gereeld na behoeftige gemeenskappe uitreik.
Die eertydse rektor, dr. Franklin Sonn, Antoinette Steyn, uitvoerende burgemeester van die Breedevallei-munisipaliteit, en Calvin Maseko, direkteur van alumni-sake by die Kaapse Skiereiland-Universiteit vir Tegnologie (KSUT), was die eregaste.
By die geleentheid is ’n brosjure oor die instansie uitgegee waarin al die geskiedenis op sinoptiese wyse vervat is.
Die oudstudente kon herinneringe herroep. Sonn het uitgebrei oor die werklikheid van studentwees en die groep herinner aan die mas­siewe rol wat hulle in die bevryding­stryd van Suid-Afrika gespeel het. Sy tema was “ ’n Arend vang nie vlieë nie. Hy vlieg net hoër en hoër.”
Die groep is per bus na KSUT waar lede ingelig is oor die rol wat hulle steeds by dié instansie kan speel.